text: Doris skriver julesange i ”sommervarmen”
  13 juli 2017 kl. 19.19
  Arbejdet med en julemusical foregår, mens solens stråler blander sig med klavertonerne i den lyse stue med udsigt over Genner Strand.
  Doris Sommerlund er tilknyttet Tinglev Kirke som organist og korleder. Men hun har også engageret sig i andre musikprojekter, bl.a. set eget soloshow om Edith Piaf.
  Sommerferien i år går med at skrive musikken til en julemusical, som skal opføres i Riddersalen på Sønderborg Slot, når december er helt tæt på.
  Hun komponerer musikken i tæt samarbejde med Kim Holm, som har skrevet manuskriptet til forestillingen – og de 16 nye sange. Sangene skal være færdige til slutningen af august, hvor prøverne til forestillingen begynder.
  
  Julemusical på Sønderborg Slot
  Julemusicalen, der er for alle, opføres den 30. november og 1. og 2. december i Riddersalen på Sønderborg Slot.Overskuddet fra forestillingerne går til En god Jul for Alle i Sønderborg.Billetter kan købes hos Ugeavisen Sønderborg.Man kan også bestille spining inden forestillingen hos Comwell Sønderborg.De medvirkende er Mona Britt Nykjær, Anna Jørgensen Kaack og Kim Brandt, der alle er professionelle sangere og skuespillere.Derudover medvirker tre lokale børn: Nanna Bauer, Sofie Freksen og Cecilie Specht.
  
  
  